TJK-E bi îzehetêkê nuştekî semedê tewrbîyayîşê çalakîya  21'ê Êlule ya ke do bajarê Maastrîchtî yê Hollanda de bêro viraştene veng da.
Îzahatê TJK-E de nê çîyî ameyî parekerdene:
"Qewetê statukoperestî û emperyalî yê Rojakewtena Mîyanêne û Kurdistanî xîret kenî ke Rayberê Şarê Kurdî Abdullah Ocalanî hesîr bigêrê û Têgêrayîşê Azadî yê Kurdistanî bêqewet bikê. La verba herîşanê înan Têgêrayîşê Azadî yê Kurdistanî hîna biqewet beno. Ewro Rojekewena Mîyanêne ra heta Ewropa, Amerîkaya Latîne ra heta Afrîka her ca de şarî paşt danê Têgêrayîşê Azadî yê Kurdistanî.
Verba hêrişanê faşîstan ê blokê AKP û MHP'yî, yo ke  sîstemêk Rojawan de saz beno, cinîyî vernî de ûmid danê pêro şaran. Statuyê Rojawanî yeno manaya caardişê ûmidê şaran û bawerîya azadîye. 21'ê Êlule de seba wedaritişê tecrîdê ser Rayberîya ma, seba vindarnayîşê hêrişanê serê Rojawanî û seba xelisnayîşê şarê ma yê Vakurê Kurdistanî ma do vengê xo berz bikê. Ma cînîyê bi ruhê seferberîye vanê ' Azadîye seba Ocalanî, statu seba Rojawanî  û ma destsernayîşê qeyûman rê vajê ney' Bi coşî ma veng danê şaranê Kurdan, cinîyan û dostanê înan ke bi hewayêkê xurtî tewrê na çalakîye bibê."
